# Ynet

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  הכותרת שניתנה לערך זה מתחילה באות גדולה עקב מגבלות טכניות. הכותרת הנכונה היא ynet.

לוגו ynet.

ynet הוא אתר חדשות ופורטל תכנים, מהבולטים בין אתרי האינטרנט בישראל. האתר נמנה עם קבוצת התקשורת הישראלית "ידיעות אחרונות". האתר נפתח לגולשים בשנת 2000 לאחר תקופת הרצה ארוכה והשקעה גדולה יחסית בעיצוב האתר. עורכו הראשי של האתר הוא יון פדר. מנכ"ל האתר הוא יעקב נצר.

בשונה מאתרים אחרים בעולם שמצויים בבעלות עיתונים וארגוני תקשורת, ynet מפיק באופן עצמאי את רוב התכנים המופיעים בו, וזאת באמצעות מערכת גדולה של כתבים ועורכים, הדומה במבנה למערכות עיתונים וארגוני תקשורת אחרים. כמו כן משולבים בו מעט כתבות מכתבי העת השונים של קבוצת "ידיעות אחרונות" (וגם מחוצה לה).

תמונת הדף הראשי של האתר.

האתר מתמקד במידע חדשותי, הן בתחומי האקטואליה השוטפים (חדשות, כלכלה, ספורט וכדומה) והן בתחומים כלליים כגון חדשות בתחום הבריאות או עולם המחשבים והאינטרנט. אך האתר גם מספק מידע רב שאינו חדשותי, כגון מדריכים, פרשנויות, כתבות "מגזיניות", תוכן עיוני וכדומה. האתר מורכב ממדורים נושאיים (ערוצים) שכל אחד מתמקד בתחום מסוים, כגון חדשות, כלכלה, ספורט, בידור, בריאות, מחשבים וכדומה. כל ערוץ כזה מביא חדשות בתחומו, וכן כתבות רקע, ולעיתים קרובות גם מאגרי מידע רלבנטים (כגון מאגר מידע תרופתי במדור הבריאות ומאגר מתכוני בישול במדור האוכל). בכל הידיעות באתר מתאפשרת תגובה של הקוראים (טוקבק) והידיעות זוכות לתגובות רבות למדי (עשרות ולעתים אף מאות תגובות).

בנוסף כולל האתר ערוץ קהילות גדול עם פורומים רבים, ואנציקלופדיה בתשלום.

בנוסף לידיעות בעברית, האתר מספק גם חדשות באנגלית (ynetnews) ובערבית (arabynet, אך פעילות האתר בערבית הוקפאה ב־6 במאי 2005).

בשנותיו הראשונות היה האתר פתוח חינם לגולשים מישראל, אך דרש תשלום (בצורת דמי מנוי), מגולשים הנמצאים מחוץ לישראל. בתחילת 2005 נפתח האתר חינם גם לגולשים מחוץ לישראל (מלבד האנציקלופדיה, הפתוחה למנויים בלבד). הכנסותיו של האתר באות בעיקר מפרסומת המוצגת בו.

## [עריכה] אנציקלופדיה ynet

  ערך מורחב – אנציקלופדיה ynet

החל מסוף שנת 2003 כולל אתר ynet אנציקלופדיה, שהכניסה אליה אפשרית רק למנויים, המשלמים למעלה ממאתיים שקל לשנה. באתר ynet ניתנות הפניות לאנציקלופדיה, בנסיון לקדם את השימוש בה.

## [עריכה] קישורים חיצוניים

- אתר ynet
- אתר ynetnews- אתר החדשות באנגלית
- עדכון RSS לפורומים של ynet

מקור: http://he.wikipedia.org../../../y/n/e/Ynet.html

קטגוריות: פורטל אינטרנט | אתרי חדשות | ידיעות אחרונות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- ייִדיש